K. Jaak Roosaare

K. (Kaarel) Jaak Roosaare (sündinud 19. juulil 1954 New York, USA) on Eesti poliitik ja jurist, endine Riigikogu liige aastatel 1992–1995. 

Roosaare sündis väliseestlaste peres ja kasvas üles Ameerika Ühendriikides. Ta lõpetas 1976. aastal Washingtoni Ülikooli kommunikatsiooni ja politoloogia erialal, jätkas samas õpinguid õigusteaduse erialal, saades aastal 1979 dr. jur. teadusliku kraadi. Ta on Üliõpilasselts Liivika vilistlane. 

1990. aastal valiti ta Eesti Kongressi ja 1992. aastal Riigikogu liikmeks. Kuni aastani 1995 kuulus ta VII Riigikogu koosseisus ERSP fraktsiooni. 

Ta on kuulunud ERSP-sse. Ajavahemikus 1997 kuni 2005 kuulus ta Põllumeeste Kogusse. Alates 2006. aastast kuulus ta Rahvaliitu ja seejärel EKRE-sse.Päring äriregistrist, perekonnanimi Roosaare (vaadatud 17.02.2014)

2024. aastast kuulub ta erakonda Eesti Rahvuslased ja Konservatiivid.

Tunnustus
2006 – Valgetähe V klassi teenetemärk

 Viited 

Kategooria:VII Riigikogu liikmed
Kategooria:Eesti Kongressi liikmed
Kategooria:Eesti Rahvusliku Sõltumatuse Partei poliitikud
Kategooria:Eesti Vabaduspartei – Põllumeeste Kogu poliitikud‎
Kategooria:Rahvaliidu poliitikud
Kategooria:Washingtoni Ülikooli vilistlased
Kategooria:Üliõpilasselts Liivika liikmed
Kategooria:Valgetähe V klassi teenetemärgi kavalerid
Kategooria:Eestlased Ameerika Ühendriikides
Kategooria:Sündinud 1954